  Виталий Пронин Сьӧлта ёросысь Сюромошур гуртын будэм Светлана Голубкова пичиысен синмаськыса учкылӥз югдурез утён удысын ужасьёс шоры. Соос сямен формаен ветлэмез потӥз. Но улон сюрес нылашез Удмурт кун университетэ вуттӥз. Удмурт филологияя факультетэз йылпумъяса, пиналъёсты визьноданы кутскиз. Ӝыны ар пала тыршиз шаерысьтымы быдэ вуымтэослы чаклам реабилитацияя центрын. Ужез кельше ке но вал, лушкем малпанъёсыз сюлэмзэ ялан чепыллязы. Одӥг нуналэ ӧз чида, шаерысьтымы кыл кутытонъя управление вамыштӥз. Удалтӥз - егит муртэз кутӥзы управленилэн Ижысь Октябрь ёросысьтыз ёзаз.Светлана кадь егитъёс кызь кузя люкаськиллям. Куинь толэзь стажировка ортчемзы бере гинэ ас кожазы ужаны кутскизы. Нош валлян соос М. Калашниковлэн музей-комплексаз присяга сётӥзы.- Присяга сётӥмы бере, эшшо но умойгес тыршоно луоз, - шуэ лейтенант Голубкова. - Кыл кутон улэ кыскем, но пытсэт сьӧры келямтэ адямиосын кусып возисько, валэктон уж ортчытӥсько. Котькудӥныз огкыл шедьтыны кулэ. Бен, пӧлазы вань юыны яратӥсьёс, улон интытэк кылемъёс. Озьы-а, тазьы-а, нош ужез быдэстоно.Юстициысь лейтенант люкам тодон-валанъёсыныз гинэ уг буйгатскы. Та вакытэ кыкетӥ диплом басьтон сярысь сюлмаське, дышетске юристэ. Трос тодӥсь мурт улонын пумиськись шуг-секытъёсты капчиенгес сэрттэ-пертче.Валентина Емельянова. Туспуктӥз Владимир Беломорских. Теги: Иж Сьлта УдГУ  